Unwit vo dr Stadt befindet sich mehreri wunderschöni Stränd. Mir hei is fürä Bang-Strand entschiedä, will dä am negschtä bim Hotel gsi isch. Mir hei vom Hotel Velos zur Verfüegig gstellt becho. Diä Drotessel hei mehr oder weniger gueti Bremse gha und zytäwis ungwohnti Grüsch vo sich geh. Es isch e ganz erläbnissrichi Fahrt gsi. Dr Wäg zum Strand het an riesige Risfelder verbi gführt. Vieli Lüt si bi derä brüetende Hitz am Ris ernte gsihei (vo Hand). Wo mir am Strand acho sin hets nid e so viel Lüt  gha. Es het sich usägstellt, dass das dr Strand vo dä Iheimischä isch. Entsprechend si denn am fühe Obä immer meh Lüt an Strand cho, wo an Chindertischli und uf Chinderstühli z`Nacht gesse hei. Vieli Fraue hei Fisch, Ris, Flade und anderi Sache abote und em agrenzende Strandrestaurant wo mir denn dr Fisch bstellt hei konkurenz gmacht. Mir heis gnosse uf em Liegstuhl amene Chindertischli z`Nacht z`ässe.